da da da da nb de da da da da da da da da da da en da da da da da da da da da da da da da da da da da da da hu da da da en da en hu sv sv da da da da da da da da da da da da da da
Dating-blues? Sådan bevarer du gnist og motivation - Single.dk
Sker det, at netdating gør dig melankolsk eller stresset, fordi der enten er for gang i alt for meget eller i alt for lidt? Med de her 10 tips holder du gejsten oppe, indtil du har mødt den helt rigtige kæreste.
At oprette en profil er klaret på et kort øjeblik – klik – og du er i gang! Den perfekte kæreste, livets udkårne, vil tone frem på skærmen og lige om lidt sende en smeltende, sød besked..? Arh, så speedy og enkelt er det trods alt sjældent. Og heldigvis. Det er jo ikke en impulsiv aftale eller en mindre entreprise, du er ved at give håndslag på.
At finde kærligheden kan indimellem tage længere tid, end man forestiller sig, ligesom der kan opstå “bump” undervejs, som ikke er til at forudse. Der kan være sparsom aktivitet omkring ens profil, ikke alle dates er lige succesfulde, man kan blive træt, grænsende til stresset af at forholde sig til en strøm af nye mennesker – og mens en vis melankoli breder sig, skrumper motivationen.
Alt dét ved du, hvis du har været ramt af dating-blues? Vi har samlet 10 hurtige tips, der hjælper dig med at bevare gnisten og holde gejsten oppe, indtil du har fundet den helt rigtige kæreste.
Fylder netdating pludselig meget i din hverdag eller i din bevidsthed? (Uden at du af den grund har fundet en kæreste endnu). Skærm lidt af! Flyt dit fokus fra skærmen og foretag dig noget andet. Nye oplevelser giver dig samtidig noget at skrive om eller fortælle, når du dater. Online dating er et værktøj – en måde at møde nye mennesker på, ikke hele tilværelsens omdrejningspunkt. Fokusér hellere på at gøre din hverdag interessant. Gør noget nyt, det giver frisk energi.
Læs også: Sådan får din datingprofil meget mere opmærksomhed
2. Den indre ro
Ventetid er det værste. Men selv om du er utålmodig, kan det ikke betale sig at blive alt for ihærdig. En overvældende ivrighed får nemt andre til at træde et skridt tilbage og det opfattes let som (og er måske også) en afvisning. Det giver ridser i selvværdet og får sat en negativ spiral i gang. Find din indre ro og foretag dig noget, der gør dig glad. Når du forud for en date har gjort noget, der har sat dig i godt humør, afspejles det i din udstråling.
3. Ingen date er spild af tid
Har du været på for mange dates, som af den ene eller anden grund ikke var succesrige? Se på dem som erfaringer. Dem kan man som bekendt aldrig få for mange af. Men skriv også en liste over aktiviteter, du gerne selv vil lave og steder du har lyst til at besøge. Så kan du simpelthen koble dates på noget, du kunne tænke dig at gøre alligevel – og som i øvrigt som regel er sjovere, når man er to. Det minder om at spørge kollegerne på jobbet, om der er nogen, der vil med ind og se den seneste film i biografen? Oplevelsen bliver det primære. Indtil det rigtige match tager førstepladsen.
Du vil gerne finde en kæreste, men når det kommer til stykket, føler du dig ikke for alvor engageret? Genkender du det? Måske er du tilbageholdende med at aftale dates, eller du følger ikke op på dem? Så må du – hånden på hjertet – spørge dig selv, om du har de rette følelser med i projektet? For hvis du inderst inde tvivler på, at det vil lykkes, eller du ikke er følelsesmæssigt fri af dit gamle forhold, kommer du let til at spænde ben for dig selv.
5. De gode mødesteder
Forsøg at tænke kreativt, når du aftaler en date. Gør den lidt anderledes ved at vælge et sted eller en aktivitet, der skiller sig ud. Hvor grænsen går, ved du selv, men kan I udfordre jeres mod på en sjov måde? Begær og frygt er to følelser, som man skulle tro, ligger milevidt fra hinanden, men kroppen frigiver præcis de samme hormoner, hvorfor den har svært ved at kende forskel på, om noget forskrækker os – eller tiltrækker os. Det vil sige, at du let kan føle dig forbundet med et menneske, du har oplevet noget nervepirrende sammen med. Det kunne være trætop-klatring eller at køre gokart.
Læs også: Derfor skal du vriste dig fri af hverdagen og tage på eventyr
Føler du dig ude af din komfortzone, når du skal på en ny date? For nogle er det en stor overvindelse at møde – og tale med – nye mennesker. Hvis du er til det sikre frem for det legende og udfordrende, så vælg et sted at mødes, som er okay, uanset om I er et match eller ej. Lås dig ikke fast til flere timers samvær ved fx. at gå på restaurant. Forestil dig, at du senere skal referere dét, din date fortæller. Det skal du naturligvis ikke, men det gør dig opmærksom og nærværende. Din date vil nyde at have din fulde opmærksomhed og føle sig godt tilpas. Det smitter.
Læs også: 6 hemmelige tricks der gør din online dating magnetisk
7. For få klikker på profilen
Er aktiviteten omkring din profil sparsom? Kan det skyldes, at dit billede ikke er iøjnefaldende og appellerende nok? Mørke og uskarpe billeder, eller billeder, der er taget i sære vinkler, bliver let forbigået. En del forhånds-dropper også mennesker, som gemmer sig bag solbriller. Vælg et skarpt, nyt og vellignende foto og fortæl om dig selv og dine interesser i profilteksten. Forsøg at få nogle følelser med. Hvad gør dig glad? Hvor befinder du dig bedst?
8. Svært at følge op
Selv når den første date har sendt dig hjem med et stort smil på læben og en god fornemmelse, kan det give hjertebanken at skulle følge op på den. For hvor skal den nu foregå? Er det endnu for tidligt og for intimt at invitere hjem privat? Det gælder om at holde fast i den lette stemning, mens man lærer hinanden bedre at kende.
Du kan lade dig inspirere af ideerne her: 10 perfekte anden-date-ideer.
9. Underspillet – overspillet
Bare vær dig selv, hører man ofte fra velmenende venner og familiemedlemmer, som er fyldt med gode råd! Men det er let at falde ud af rollen som sig selv på en date. Fx. hvis man rammes af generthed eller begynder at prale for at stive egoet af. Men hverken underspillet eller overspillet opførsel er helt autentisk. Du får oprigtig interesse ved at være… Oprigtig!
10. Begrænsninger eller muligheder?
Livet er ikke altid retfærdigt. Indimellem går planer i vasken og drømme smuldrer og efterlader os modløse og opgivende. I den tilstand er det værd at læne sig op ad et citat fra glødepærens opfinder Thomas Edison: – Når du synes, du har udtømt alle muligheder, så husk på… At dét har du ikke! Den berømte teknologiske pionér hjemtog over tusind patenter på sine opfindelser, fordi han stædigt forfulgte sine mål og ledte efter nye muligheder, hvor andre havde set begrænsninger. Han greb chancerne, når de bød sig og den indstilling kan vi lære af. Ikke for at opfinde en dims, verden endnu ikke har set magen, men ganske enkelt for at nå i mål med noget. Fx. at møde den helt rigtige kæreste.
Læs også: Mestrer du kunsten at skille dig ud?
Vil du opleve dating der giver sommerfugle i maven?
Kom ind og mærk sommerfuglene i maven når vi afslører hvem du passer allerbedst sammen med. Vores unikke matchmaker-teknologi arbejder 24 timer i døgnet. Er du klar til at møde din nye kæreste?
Kontakt kundeservice Ofte stillede spørgsmål
🎉 Events for singler
🥰 Opret gratis profil
© 1999 — 2022 Single.dk ApS
6 sikre svar når hun siger hun har brug for plads
De ord er en ordentlig mavepuster. Du troede, at alt var godt, men nu siger din date eller kæreste, at hun må have luft. Har brug for plads og trænger til at være alene. Så hvad svarer du? Og hvad gør du?
14 forslag der giver dig den bedste start i et nyt forhold
Lyserøde luftkasteller kalder sexolog Sara Skaarup de dagdrømme, som især kvinder har om kærlighed og "den eneste ene". Det er også titlen på hendes nye bog fyldt med pointer, der kan løsrive dig fra fantasien og gøre dig fri til at elske.
© 1999 — 2022 Single.dk ApS
Lad mig hjælpe dig med at finde din nye kæreste ❤️
Er du en mand eller kvinde?
Jeg er mand Jeg er kvinde
Beklager, dette websted bruger funktioner, som din browser ikke understøtter.
Opgrader til en nyere version af Firefox, Chrome, Safari eller Edge så er du klar.